નૂતન સર્વ વિદ્યાલય કેળવણી મંડળ સંચાલિત ના.મ.નૂતન સર્વ વિદ્યાલય ઉત્તર ગુજરાતની ખ્યાતનામ સંસ્થા છે. આ વર્ષે નવેમ્બર-૨૦૧૬ માં તેના ૭૫ વર્ષના પ્રસંગે અમૃત મહોત્સવનું ભવ્ય આયોજન કરવામાં આવેલ છે. આ કાર્યક્રમનો શુભારંભ તા.૨૨-૧૦-૨૦૧૬ ને શનિવારના રોજ નૂતન સર્વ વિદ્યાલયના પટાંગણમાં ત્રિવિધ કાર્યક્રમો જેવા કે સ્પોર્ટસ ડે, નૂતન પ્રદર્શની અને ફન ફેર દ્વારા દબદબાભેર થયો. આ સમારંભના અધ્યક્ષસ્થાને વિસનગરના લોકલાડીલા ધારાસભ્યશ્રી ઋષિકેશભાઈ પટેલ, મુખ્ય મહેમાનશ્રી તરીકે શ્રી આર.આઈ.પટેલ-સચિવશ્રી ગુજ.મા. અને ઉ.મા.શિક્ષણ બોર્ડ, ગાંધીનગરે સ્થાન શોભાવ્યું. નૂતન સર્વ કેળવણી મંડળના માન.શ્રી ભોળાભાઈ સી.પટેલ, ઉપપ્રમુખશ્રી પ્રકાશભાઈ એસ.પટેલ, મંત્રીશ્રી ચંદ્રકાન્તભાઈ એમ.પટેલ, તથા ટ્રસ્ટી મંડળના તમામ સભ્યશ્રીઓ હાજર રહી શોભામાં અભિવૃદ્ધિ કરી. આ ઉપરાંત ગણપત યુનિવર્સિટીના પૂર્વ કુલપતિશ્રી ર્ડા.એલ.એન. પટેલ, સાંકળચંદ પટેલ યુનિવર્સિટીના કુલપતિ શ્રી ર્ડા.ડી.જે.શાહ તથા નૂતન કેળવણી મંડળ સંચાલિત તમામ ફેકલ્ટીના પ્રિન્સીપાલશ્રીઓ, હેડ ઓફ ધી ડીપાર્ટમેન્ટ, વિસનગર શહેર તથા તાલુકાની શાળાઓના આચાર્યશ્રીઓ, સમગ્ર નૂતન શાળા સ્ટાફ, ૧૨૦૦ થી વધુ વિદ્યાર્થીઓ, પત્રકારો અને આશરે ૭૦૦ ની આસપાસ વાલીમિત્રો હાજર રહી કાર્યક્રમમાં અભૂતપૂર્વ સહકાર પુરો પાડ્યો.